
ГЛАВА 1
АГУЛЬНЫЯ ПАЛАЖЭННІ

1. Дадзеная вучэбная праграма па вучэбным прадмеце «Працоўнае навучанне. Тэхнічная праца» (далей – вучэбная праграма) прызначана для V класа ўстаноў адукацыі, якія рэалізуюць адукацыйныя праграмы агульнай сярэдняй адукацыі з беларускай мовай навучання і выхавання. 
Дадзеная вучэбная праграма разлічана на 35 гадзін (1 гадзіна на тыдзень), з іх на варыятыўны кампанент 7 гадзін. 
Педагагічны работнік мае права пераразмеркаваць колькасць гадзін на вывучэнне тэм у межах агульнай колькасці, усталяванай на вывучэнне зместу вучэбнага прадмета ў адпаведным класе, а таксама змяніць паслядоўнасць вывучэння раздзелаў і тэм пры ўмове захавання цэласнасці сістэмы падрыхтоўкі вучняў, не парушаючы пры гэтым логікі вывучэння курса ў цэлым.  
Вучэбны прадмет «Працоўнае навучанне. Тэхнічная праца» ўваходзіць у склад прадметнай вобласці «Тэхналогія». Месца вучэбнага прадмета ў прадметнай вобласці вызначаецца дасягненнем адукацыйных вынікаў на аснове засваення тэхнікі і тэхналогій як сродкаў і спосабаў матэрыяльна-пераўтваральнай дзейнасці чалавека па стварэнні матэрыяльнага асяроддзя.
2. Мэта вывучэння вучэбнага прадмета – фарміраванне асобы як носьбіта каштоўнасцяў нацыянальнай культуры, якая валодае ўніверсальнымі кампетэнцыямі ў розных сферах працоўнай, гаспадарча-бытавой, канструктарска-тэхналагічнай дзейнасці, тэхнічнай і мастацкай творчасці, якая спрыяе сацыялізацыі асобы ў сучасных сацыяльна-эканамічных умовах; гатоўнасці да прафесійнага самавызначэння. 
3. Задачы вучэбнага прадмета:
авалоданне вучнямі тэхніка-тэхналагічнымі ведамі, агульнатэхналагічнымі і адмысловымі ўменнямі і навыкамі неабходнымі для, праектавання і стварэння прадуктаў працы, вядзення хатняй гаспадаркі; дасягненне метапрадметных і прадметных адукацыйных вынікаў; развіццё здольнасцяў пазнавальнай актыўнасці, цікавасці да канструктарска-тэхналагічнай дзейнасці. 
фарміраванне ўніверсальных кампетэнцый і функцыянальнай адукаванасці праз чытанне навукова-тэхнічнай інфармацыі і тэхналагічнай дакументацыі, аналіз тэхналагічных працэсаў выканання вырабаў, засваенне тэхналагічных прыёмаў апрацоўкі канструкцыйных матэрыялаў у рамках адукацыйнага працэсу, авалоданне неабходнымі ў паўсядзённым жыцці базавымі прыёмамі ручной і механізаванай працы з выкарыстаннем распаўсюджаных інструментаў, механізмаў і машын.  
4. Фарміруемыя прыярытэтныя віды функцыянальнай адукаванасці:
Прыярытэтнымі відамі функцыянальнай адукаванасці з’яўляюцца:
тэхналагічная адукаванасць – здольнасць і гатоўнасць асобы вучня эфектыўна ўзаемадзейнічаць з сучасным тэхналагічным асяроддзем для рашэння адукацыйных, гаспадарча-бытавых, тэхнічных і прафесійных задач;  
матэматычная – рашэнне разліковых задач на вызначэнне колькасці матэрыялаў, памераў загатовак (дэталей), выбар рэжымаў работы тэхналагічнага абсталявання; выкарыстанне матэматычных ведаў і метадаў вымярэння пры выкананні тэхналагічных аперацый;  
чытацкая – авалоданне вучнямі прыёмамі чытання графічнай і тэхналагічнай дакументацыі (схем, чарцяжоў, тэхналагічных карт); авалоданне тэхнічнай тэрміналогіяй для чытання і разумення тэхнічных тэкстаў; 
інфармацыйная – здабыванне інфармацыі з розных крыніц і яе прымяненне пры рашэнні пастаўленых тэхналагічных задач; ажыццяўленне тэхнічна дасканалага аналізу пра з’явы тэхналагічнага свету і яе ацэнкі па розных крытэрыях;   
сацыяльна-бытавая – арыентаваная на авалоданне вучнямі навыкаў сацыяльна прымальных паводзін, самаабслугоўвання; прымяненне іх пры рашэнні тэхналагічных задач у гаспадарча-бытавой сферы; самастойнаму арыентаванню ў бытавых сітуацыях;
экалагічная адукаванасць – арыентаваная на беражлівыя выкарыстанне драўніны, металаў і іншых матэрыялаў, вывучэнне спосабаў утылізацыі адходаў;  
фінансавая – звязаная з авалоданнем вучнямі ведамі ў галіне эканомікі, развіцці прадукцыйных адносін, эканомным расходаванні матэрыялаў, разлікам сабекошту вырабаў (падбор аптымальных матэрыялаў і інструментаў), ацэнкай якасці работ для мінімізацыі браку; разумным вядзенні хатняй гаспадаркі.
5. Універсальныя кампетэнцыі, якія фарміруюцца пры вывучэнні вучэбнага прадмета «Працоўнае навучанне. Тэхнічная праца» праз:
кампетэнцыі грамадзянскасці – фарміраванне каштоўнасных адносін да культурных традыцый свайго народа і сваёй Радзімы, культуры і традыцый у галіне беларускіх народных рамёстваў Беларусі; да працы;
кампетэнцыі мыслення – фарміраванне канструктарска-тэхналагічных уменняў, здольнасці вырабляць тэхнічна дакладны аналіз і ацэнку па розных крытэрыях інфармацыі пра з’явы тэхналагічнага свету; прымаць аптымальныя тэхналагічныя рашэнні; выкарыстоўваць свае творчыя ўменні для рашэння нестандартных тэхнічных задач і стварэння новага прадукту;     
кампетэнцыі эмацыянальнай рэгуляцыі – фарміраванне і развіццё ўменняў эмацыянальнай самарэгуляцыі і гатоўнасці да разумення пачуццяў і патрэбаў іншых людзей у сітуацыях рашэння тэхнічных і тэхналагічных задач; умення давяраць уласным сілам і магчымасцям;  
кампетэнцыі камунікацыі – фарміраванне ўменняў карыстацца інфармацыйна-камунікацыйнымі тэхналогіямі для работы з тэхнічнай інфармацыяй; авалоданне тэхнічнай мовай для ажыццяўлення камунікацыі з іншымі людзьмі пры рашэнні тэхналагічных задач;
кампетэнцыі кааперацыі – фарміраванне ўменняў працаваць у камандзе, аказваць дапамогу і ўзаемападтрымку пры рашэнні пастаўленай тэхналагічнай задачы;  
кампетэнцыі ўстойлівага развіцця асобы – фарміраванне ўменняў вызначаць вучэбныя і жыццёвыя мэты; выкананне правілаў бяспечных паводзін пры рабоце інструментамі, на абсталяванні; праяўленне цікавасці да пэўных прафесій, звязаных з тэхналогіямі, якія вывучаюцца. 
6. Спецыфіка вывучэння вучэбнага прадмета «Працоўнае навучанне. Тэхнічная праца». 
Фарміраванне тэарэтычных звестак ажыццяўляецца ў працэсе вывучэння новага матэрыялу і пры інструктаванні вучняў да выканання імі практычных заданняў. Усе віды вучэбных заняткаў па тэхнічнай працы носяць практыка-арыентаваны характар. Вучэбнай праграмай прадугледжаны практычныя работы, а таксама прыкладныя пералікі вырабаў як для індывідуальных, так і для групавых практычных работ. 
Пералік вырабаў можа змяняцца і дапаўняцца педагагічным работнікам з улікам жаданняў і магчымасцяў вучняў, стану матэрыяльна-тэхнічнай базы. Выбар вырабаў павінен забяспечваць магчымасць дынамічнага развіцця фарміруемых уменняў вучняў і дасягнення ўстаноўленых вынікаў вучэбнай дзейнасці вучняў (кампетэнцый).  
Асаблівую ўвагу ў працэсе працоўнага навучання варта звяртаць на захаванне вучнямі правілаў бяспечных паводзін пры выкананні практычных работ, патрабаванняў па забеспячэнні пажарнай бяспекі і патрабаванняў гігіенічных нарматываў. У адпаведнасці з санітарна-гігіенічнымі патрабаваннямі, захаваннем правіл бяспечных паводзін, а таксама ў мэтах засцярогі адзення дзелавога стылю ад забруджвання і псавання мэтазгодна прадугледзець для ўрокаў працоўнага навучання наяўнасць у вучняў і педагагічнага работніка зручнага і функцыянальнага індывідуальнага спецыяльнага адзення (халат, куртка, кашуля, фартук, нарукаўнікі і іншыя віды спецыяльнага адзення). Практычныя работы, якія прадугледжваюць выкарыстанне вучэбнага станочнага абсталявання, павінны выконвацца з абавязковым кантролем з боку педагагічнага работніка.  
Педагагічны работнік ва ўстановах агульнай сярэдняй адукацыі павінен мець кваліфікацыйны разрад па адной з рабочых прафесій: станочнік дрэваапрацоўчых станкоў, станочнік металаапрацоўчых станкоў або станочнік шырокага профілю, што дае яму права працаваць на вучэбным станочным абсталяванні, а таксама навучаць вучняў бяспечным прыёмам работы на вучэбных станках. 
Змест вучэбнага прадмета «Працоўнае навучанне. Тэхнічная праца» прадстаўлены інварыянтным і варыятыўным кампанентамі. Інварыянтны кампанент уключае наступныя змястоўныя лініі: 
апрацоўка драўніны;
апрацоўка металаў;
рамонтныя работы ў быце.
Варыятыўны кампанент змяшчае тэмы, якія адлюстроўваюць розныя віды тэхнічнай і мастацкай творчасці вучняў. Педагагічнаму работніку даецца магчымасць самастойна вызначыць від творчасці (адзін або некалькі) у кожным класе або выбраць скразную тэму з V па IX клас. Акрамя пералічаных у вучэбнай праграме відаў тэхнічнай і мастацкай творчасці, педагагічны работнік можа выбраць іншы (не названы ў спісе) від творчасці, з улікам узроставых асаблівасцей і жаданняў вучняў, стану матэрыяльна-тэхнічнай базы, рэгіянальных і мясцовых умоў, асаблівасцей і традыцый. 
У мэтах павышэння эфектыўнасці правядзення вучэбных заняткаў па тэхнічнай працы педагагічны работнік можа выкарыстоўваць па сваім меркаванні да 15 % вучэбнага часу з улікам мясцовых умоў і наяўнасці матэрыяльна-тэхнічнай базы майстэрні. 
7. Рэкамендуемыя формы і метады навучання і выхавання, віды вучэбнай дзейнасці. 
У працэсе засваення зместу вучэбнага матэрыялу выкарыстоўваюцца наступныя метады навучання і выхавання, якія спрыяюць фарміраванню функцыянальнай адукаванасці вучняў: практычныя, метад інструктажу, часткова-пошукавыя (эўрыстычныя), метад праектаў, метад канструявання і мадэлявання, праблемны. 
Сярод адпаведных ім форм навучання: урокі-практыкумы, урокі-семінары, урокі-даследаванні, інтэграваныя ўрокі, урокі-экскурсіі, іншыя. 
Да рэкамендаваных відаў вучэбнай дзейнасці адносяцца:  
працоўная – накіраваная на ажыццяўленне грамадска-карыснай дзейнасці, выраб матэрыяльных аб’ектаў працы;
практычная – якая заключаецца ў авалоданні прыёмамі і навыкамі працы з абсталяваннем, інструментамі, выкананні тэхналагічных аперацый па вырабе матэрыяльных аб’ектаў працы; 
праектная – якая заключаецца ў авалоданні ўменнямі самастойна вызначаць праблемы, фармуляваць мэты і задачы, звязаныя з рашэннем праблемы, знаходзіць і аналізаваць крыніцы інфармацыі, планаваць план работы, складаць графічную і тэхналагічную дакументацыю, афармляць і прэзентаваць атрыманы вынік. 
Мэтазгодна спалучаць франтальныя, групавыя, парныя і індывідуальныя формы навучання. Выбар форм і метадаў навучання і выхавання вызначаецца педагагічным работнікам самастойна на аснове мэтаў і задач вывучэння канкрэтнай тэмы, сфармуляваных у вучэбнай праграме патрабаванняў да вынікаў вучэбнай дзейнасці вучняў з улікам іх узроставых і індывідуальных асаблівасцей. 
8. Чаканыя вынікі асваення дадзенай вучэбнай праграмы.
8.1 Асобасныя вынікі: 
праяўляе павагу да нацыянальнай культуры, адчувае гонар за яе дасягненні, разумее ўнікальнасць беларускіх рамёстваў, папулярызуе дасягненні народных майстроў свайго роднага краю; праяўляе павагу да працы, людзей працы, вынікаў працы (сваіх і іншых людзей) (кампетэнцыі грамадзянскасці);  
дэманструе гатоўнасць да разумення пачуццяў і патрэб іншых людзей у сітуацыях рашэння тэхнічных і тэхналагічных задач (кампетэнцыі эмацыянальнай рэгуляцыі); 
ажыццяўляе выбар вучэбных і жыццёвых мэтаў, разлічвае ўласныя сілы і магчымасці, суадносіць свае дзеянні з планаванымі вынікамі, ажыццяўляе кантроль сваёй дзейнасці ў працэсе дасягнення выніку; прымае ўдзел у грамадска карыснай працы, у рашэнні працоўных задач, якія ўзнікаюць, тэхналагічнай і сацыяльнай накіраванасці; дэманструе адказнае стаўленне да навакольнага асяроддзя; выконвае правілы здароўезберажэння, дэманструе навыкі бяспечных паводзін пры рабоце з абсталяваннем і інструментамі; арыентуецца ў свеце сучасных прафесій, праяўляе цікавасць да пэўных прафесій, звязаных з вывучаемымі тэхналогіямі (кампетэнцыі ўстойлівага асобаснага развіцця).     
8.2. Метапрадметныя вынікі:   
працуе з вучэбнымі тэкстамі тэхнічнага і тэхналагічнага зместу (вылучае галоўнае, складае план або адказ на канкрэтнае пытанне, пераўтварае інфармацыю з графічнага прадстаўлення ў тэкставае і наадварот); тэхнічна карэктна аналізуе і ацэньвае па розных крытэрыях інфармацыю аб узнікненні і развіцці тэхнікі і тэхналогій, іх значэнні для развіцці грамадства; вылучае істотныя і неістотныя характарыстыкі і элементы, праводзіць параўнанне па зададзеных крытэрыях, складае разважанні пра вырабы, іх будову, уласцівасці і сувязі, абагульняе, устанаўлівае аналогіі, прычынна-выніковыя сувязі, абгрунтоўвае тэхніка-тэхналагічныя рашэнні на аснове комплекснай ацэнкі тэхнічнай і тэхналагічнай інфармацыі; выбірае форму прадстаўлення інфармацыі ў залежнасці ад пастаўленай тэхналагічнай задачы; выкарыстоўвае інфармацыю з улікам этычных нормаў, выконваючы правілы медыябяспекі; прапануе нестандартныя рашэнні праблемных сітуацый у працэсе мадэлявання вырабу або тэхналагічнага працэсу яго вырабу; карыстаецца інфармацыйна-камунікацыйнымі тэхналогіямі для працы з тэхнічнай інфармацыяй, прымяняе тэхналогіі для прадстаўлення, пераўтварэння і выкарыстання інфармацыі, ацэньвае магчымасці і вобласці прымянення інфармацыйна-камунікацыйных сродкаў у сучаснай вытворчасці, сферы абслугоўвання (кампетэнцыі мыслення); 
валодае адпаведным тэрміналагічным апаратам для ажыццяўлення камунікацыі з іншымі людзьмі пры рашэнні тэхналагічных задач; фарміруе ўласнае стаўленне да праблем узаемадзеяння чалавека і тэхналагічнага асяроддзя, выкарыстання сучасных тэхналогій і наступстваў іх прымянення з улікам альтэрнатыўных пунктаў гледжання (кампетэнцыі камунікацыі); 
арганізуе супрацоўніцтва і сумесную дзейнасць па рашэнні тэхнічных і тэхналагічных задач, звязаных з выкарыстаннем тэхналогій; працуе індывідуальна і ў групе (знаходзіць рашэнне і вырашае канфлікты з улікам інтарэсаў групы, адказна ставіцца да вынікаў працы сваёй і групы, аказвае дапамогу іншым членам групы ў сумеснай дзейнасці); публічна прадстаўляе вынікі выкананага задання. 
8.3 Прадметныя вынікі:   
арганізоўвае сваё працоўнае месца з улікам патрабаванняў эрганомікі і правілаў бяспечных паводзін, арыентуецца ў відах, прызначэнні інструментаў і абсталявання; выбірае матэрыялы, інструменты і абсталяванне ў адпаведнасці з вывучаемай тэхналогіяй і аб’ектам працы, які вырабляецца; 
чытае і распрацоўвае графічную і тэхналагічную дакументацыю на аб’ект працы, які вырабляецца; устанаўлівае паслядоўнасць тэхналагічных аперацый; валодае сродкамі графічнага адлюстравання аб’ектаў;
вызначае і характарызуе віды канструкцыйных матэрыялаў; аналізуе і параўноўвае іх ўласцівасці; 
вырашае разліковыя, тэхналагічныя і канструктарскія задачы ў працэсе выканання вырабаў з канструкцыйных матэрыялаў; прапануе варыянты ўдасканалення канструкцый; 
плануе тэхналагічны працэс, падбірае матэрыялы і разлічвае колькасць з улікам эканомнага выкарыстання прыродных рэсурсаў, падбірае абсталяванне, інструменты і прыстасаванні з улікам тэхналогіі выканання вырабаў; 
выконвае тэхналагічныя аперацыі па выкананні вырабаў з канструкцыйных матэрыялаў з захаваннем патрабаванняў да тэхналагічнага працэсу выканання аб’ектаў працы, прымяняе неабходны ручны інструмент, прыстасаванне, тэхналагічнае абсталяванне ў адпаведнасці з тэхналогіяй апрацоўкі канструкцыйных матэрыялаў; валодае навыкамі самаабслугоўвання, выконвае найпрасцейшыя рамонтныя работы ў быце; 
валодае навыкамі вымярэння велічынь з дапамогай кантрольна-вымяральных інструментаў; ажыццяўляе кантроль якасці;
выконвае мастацкае афармленне вырабаў у працэсе іх аздаблення;
выконвае правілы бяспекі працы з ручным і электрыфікаваным інструментам, вучэбным абсталяваннем.

2

ГЛАВА 2 
ЗМЕСТ ВУЧЭБНАГА ПРАДМЕТА «ПРАЦОЎНАЕ НАВУЧАННЕ. ТЭХНІЧНАЯ ПРАЦА» Ў V КЛАСЕ. 
АСНОЎНЫЯ ПАТРАБАВАННІ ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ
(1 гадзіна на тыдзень, усяго 35 гадзін)

	Змест вучэбнага прадмета
	Практычныя работы
	Асноўныя вучэбныя дзеянні
	Асноўныя патрабаванні да вынікаў вучэбнай дзейнасці вучняў

	1
	2
	3
	4

	Апрацоўка драўніны (17 гадзін)

	Сталярная майстэрня. Правілы бяспечных паводзін у сталярнай майстэрні. Аснашчэнне сталярнай майстэрні. 
Правілы арганізацыі вучэбнага месца для ручной апрацоўкі піламатэрыялаў і фанеры. 
Прызначэнне, канструкцыя сталярнага варштата, правілы карыстання варштатам.
	Вывучэнне канструкцыі сталярнага варштата, спосабаў замацавання загатоўкі
	азнаямленне са сталярнай майстэрняй і яе абсталяваннем;
азнаямленне з правіламі паводзін у сталярнай майстэрні
	Вучань:
ведае і выконвае правілы паводзін у сталярнай майстэрні; абгрунтоўвае неабходнасць захавання правілаў бяспечных паводзін у сталярнай майстэрні 

	
	
	засваенне паняццяў «абсталяванне», «інструменты», «прыстасаванні» (работа з вучэбным дапаможнікам (знаходжанне ў тэксце інфармацыі пра тэрміны, прыклады гэтых тэрмінаў)), супастаўленне іх з рэальнымі аб’ектамі ў майстэрні, дэманстрацыя прыкладаў з уласнага жыццёвага вопыту
	дае вызначэнне паняццям «інструменты», «абсталяванне», «прыстасаванні», адрознівае інструменты і прыстасаванні; прыводзіць прыклады інструментаў, абсталявання, размешчанага ў сталярнай майстэрні 

	
	
	арганізацыя свайго вучэбнага месца для выканання сталярных работ
	арганізоўвае сваё вучэбнае месца, размяшчае інструменты ў адпаведнасці з правіламі арганізацыі вучэбнага месца

	
	
	вывучэнне канструкцыі сталярнага варштата (работа з вучэбным дапаможнікам: супастаўленне  канструкцыі варштата, намаляванага ў дапаможніку з канструкцыяй варштата, размешчанага ў майстэрні)
	знаходзіць падабенствы і адметныя асаблівасці ў розных сталярных варштатаў

	
	
	падбор варштата па сваім росце;
замацаванне загатовак у зацісках варштата
	арганізоўвае сваё вучэбнае месца, падбірае варштат па сваім росце;
выбірае спосаб замацавання загатоўкі ў шрубавых зацісках сталярнага варштата ў залежнасці ад памераў загатоўкі; 
выконвае правілы бяспечных паводзін у сталярнай майстэрні, бяспечныя прыёмы работы з інструментамі і абсталяваннем

	Атрыманне і прымяненне драўніны. Дрэва і драўніна. Нарыхтоўка драўніны, выкарыстанне драўніны ў гаспадарцы. Дрэваапрацоўчая прамысловасць, атрыманне піламатэрыялаў, віды піламатэрыялаў (брус, брусок, дошка), сферы ўжывання. 
	Вывучэнне піламатэрыялаў
	вывучэнне частак дрэва, іх выкарыстанне ў розных сферах вытворчасці
	тлумачыць значэнне дрэў і драўніны ў жыцці чалавека, праяўляе клапатлівыя і беражлівыя адносіны да лясоў, захаванню лясных багаццяў сваёй краіны і сусветных лясных багаццяў; 
ацэньвае ўздзеянне чалавека на навакольнае асяроддзе;
разумее значэнне аднаўляльнасці лясных запасаў;
распазнае часткі дрэва (крона, ствол, карані), вызначае часткі, якія выкарыстоўваюцца для вытворчасці лесаматэрыялаў, прыводзіць прыклады прымянення іншых частак дрэва чалавекам

	
	
	засваенне паняцця «піламатэрыялаў»; азнаямленне з працэсам нарыхтоўкі драўніны (работа з вучэбным дапаможнікам: пошук інфармацыі аб механізаванай нарыхтоўцы драўніны, асаблівасцях атрымання дзелавой драўніны);  
	адрознівае дзелавую і дроўную драўніну; 
апісвае асноўныя этапы нарыхтоўкі дзелавой драўніны;
раскрывае асаблівасці атрымання піламатэрыялаў з лесаматэрыялаў

	
	
	параўнанне, супастаўленне відаў піламатэрыялаў (групавая работа)
	апісвае ў агульных рысах віды дрэваапрацоўчага абсталявання для атрымання піламатэрыялаў;
адрознівае віды піламатэрыялаў, вылучае адметныя асаблівасці бруса, бруска, дошкі

	Ліставыя драўляныя матэрыялы (шпон, фанера), іх атрыманне і вобласць прымянення. Беражлівыя адносіны да ляснога багацця. Прафесіі работнікаў лясной гаспадаркі.
	Вывучэнне ліставых драўняных матэрыялаў
	параўнанне відаў ліставых драўняных матэрыялаў, іх канструктыўных асаблівасцей, спосабаў іх атрымання і абласцей прымянення
	апісвае працэс вытворчасці шпону і фанеры;
арыентуецца ў ліставых драўняных матэрыялах, адрознівае фанеру ад іншых матэрыялаў

	
	
	знаёмства з прафесіямі работнікаў лясной гаспадаркі, дрэваапрацоўчай прамысловасці
	арыентуецца ў прафесіях работнікаў лясной гаспадаркі, дрэваапрацоўчай прамысловасці

	Графічная дакументацыя. Паняцце аб чарцяжы, эскізе і тэхнічным малюнку як відах графічнага малюнка прадмета. 
Маштаб малюнка. Афармленне графічнага малюнка: лініі чарцяжа, памеры. Чарцёжныя інструменты. Правілы выканання і чытання чарцяжа (эскіза). 

 Аб’екты працы (для выканання індывідуальных работ вучняў): 
апрацоўчыя дошкі, падстаўкі пад гарачае, кармушкі для птушак, фігуркі жывёл, макеты і мадэлі, кубікі, скрыначкі, дэкаратыўныя і сувенірныя вырабы і іншыя
	Выкананне чарцяжа плоскай дэталі. Чытанне чарцяжа (эскіза) вырабу 

	работа з вучэбным дапаможнікам  (знаходжанне ў тэксце інфармацыі аб чарцяжы, эскізе і тэхнічным малюнку як відах графічнага малюнка прадмета;
засваенне паняццяў «чарцёж», «эскіз», «тэхнічны малюнак», «маштаб»
	распазнае графічныя малюнкі; тлумачыць сэнс паняццяў: «чарцёж», «эскіз», «тэхнічны малюнак», «маштаб»; вылучае асаблівасці малюнка чарцяжа і эскіза; робіць выснову аб неабходнасці выканання чарцяжа (эскіза) будучага вырабу перад яго выкананнем

	
	
	вывучэнне ўмоўнага абазначэння маштабу, параўнанне маштабаў малюнка
	тлумачыць прызначэнне маштабу; прымяняе маштаб пры чытанні чарцяжа (эскіза) вырабу

	
	
	супастаўленне прызначэння ліній чарцяжа з іх малюнкам, знаходжанне іх на графічным малюнку
	распазнае лініі чарцяжа, тлумачыць іх прызначэнне

	
	
	работа з вучэбным дапаможнікам  (знаходжанне інфармацыі аб правілах нанясення памераў на чарцяжы (эскізе), умоўных пазначэннях радыусу і дыяметра, паняцці «габарытны памер»)
	распазнае радыус і дыяметр, вызначае іх адметныя асаблівасці; 
чытае ўмоўныя абазначэння на чарцяжах (эскізах); радыусе, дыяметры, таўшчыні дэталі; 
аперыруе назвамі чарцёжных інструментаў, прымяняе іх пры выкананні графічных малюнкаў

	
	
	аналіз і чытанне графічных малюнкаў (чарцяжоў (эскізаў) простых вырабаў у адпаведнасці з прапанаваным планам чытання чарцяжа (эскіза);
графічным малюнкам
выкананне чарцяжа (эскіза) простай плоскай дэталі 
	выконвае чарцёж (эскіз) простай плоскай дэталі;
чытае чарцёж (эскіз) простага вырабу з піламатэрыялаў і фанеры, выкарыстоўваючы правілы чытання чарцяжа

	Тэхналагічная дакументацыя. Паняцце аб дэталі і зборачнай адзінцы. Паняцце аб загатоўцы, інструментах, прыстасаваннях.  
Тэхналагічны працэс выканання вырабаў, этапы тэхналагічнага працэсу і яго элементы. Тэхналагічная дакументацыія, якая выкарыстоўваецца ў вучэбных мэтах: тэхналагічная карта (вучэбная). 
	Чытанне тэхналагічных карт (вучэбных) на выкананне простых вырабаў з піламатэрыялаў і фанеры
	засваенне паняццяў «дэталь», «зборачная адзінка»;
дэманстрацыя прыкладаў дэталей і зборачных адзінак
	аперыруе паняццямі: «дэталь», «зборачная адзінка»;
адрознівае дэталь і зборачную адзінку, вылучае іх адметныя асаблівасці;

	
	
	работа з вучэбным дапаможнікам (параўнанне тэхналагічных карт (вучэбных) на выкананне вырабаў; 
аналіз тэхналагічнай дакументацыі на выкананне вырабу з драўніны (вызначэнне паслядоўнасці выканання вырабу, падбор інструментаў)
	аперыруе паняццямі: «тэхналагічны працэс», «тэхналагічная аперацыя»;
аргументуе неабходнасць распрацоўкі тэхналагічнай дакументацыі для выканання вырабаў (прыводзіць прыклады); 
чытае тэхналагічную карту (вучэбную) на выкананне простых вырабаў з піламатэрыялаў і фанеры (арыентуецца ў структуры і змесце тэхналагічнай карты (вучэбнай)); вызначае паслядоўнасць выканання вырабу, кіруючыся гатовай тэхналагічнай картай (вучэбнай)

	
	
	планаванне будучай практычнай дзейнасці ў адпаведнасці з пастаўленымі задачамі, асаблівасцямі выкананага задання, тэхналагічнай дакументацыяй
	сумесна з аднакласнікамі абмяркоўвае будучы выраб, уносіць карэкціроўкі ў тэхналагічную карту (пры неабходнасці)

	Вымярэнне і разметка – адны з асноўных тэхналагічных аперацый.   
Віды разметкі: па чарцяжы, з дапамогай шаблона (трафарэту). Інструменты і прыстасаванні для вымярэння і разметкі, іх прызначэнне.  
Вызначэнне базавага бока загатоўкі. Прыёмы разметкі пры дапамозе лінейкі, сталярнага вугольніка, шаблона. Паняцце пра прыпуск. Якасць выканання разметкі. Эканомнае выкарыстанне матэрыялаў.
	Разметка загатовак з выкарыстаннем лінейкі, сталярнага вугольніка, шаблона (трафарэту)
	актуалізацыя засвоеных раней ведаў аб разметцы загатоўкі, засваенне паняцця «разметка»;
вывучэнне відаў разметкі: па чарцяжы, па шаблоне (трафарэце)  
	выказвае сваё меркаванне аб неабходнасці дакладнага вымярэння загатовак і правільнай разметкі;
тлумачыць сэнс тэрмінаў і паняццяў: «разметка», «прыпуск»;
адрознівае віды разметкі, выбірае адпаведны від разметкі ў залежнасці ад вырабаў, якія вырабляюцца

	
	
	выбар і вымярэнне загатоўкі для будучага вырабу з выкарыстаннем вымяральных інструментаў;
вызначэнне базавага бока загатоўкі 
	карыстаецца правіламі выбару загатоўкі, з улікам прыпуску на апрацоўку; выкарыстоўвае міліметровую шкалу вымярэнняў пры вымярэнні і разметцы загатоўкі; 
вызначае базавы бок загатоўкі, карыстаецца сталярным вугольнікам для вызначэння базавага боку загатоўкі; 
выбірае загатоўку з піламатэрыялаў і фанеры 

	
	
	падбор вымяральных і разметкавых інструментаў у адпаведнасці з іх прызначэннем; 
вывучэнне канструкцыі сталярнага вугольніка, прыёмаў работы з ім; выкананне практыкаванняў у нанясенні разметкавых ліній пры дапамозе алоўка і сталярнага вугольніка
	аперыруе назвамі разметкавых інструментаў і прыстасаванняў, вызначае іх прызначэнне; выбірае неабходны разметкавы інструмент (сталярны вугольнік, лінейка) 

	
	
	разметка загатоўкі будучага вырабу па чарцяжы; па шаблоне з выкарыстаннем разметкавых інструментаў
	выконвае разметку загатоўкі па чарцяжы пры дапамозе сталярнага вугольніка і лінейкі; выконвае разметку па шаблоне з улікам эканоміі матэрыялаў і прыпуску на апрацоўку; 
правярае якасць выканання разметкі, выяўляе дэфекты разметкі, называе магчымыя прычыны іх узнікнення і меры ліквідацыі;
выконвае правілы бяспечных паводзін пры выкананні разметкі, валодае бяспечнымі прыёмамі карыстання разметкавымі інструментамі

	Пілаванне драўніны. Віды пілавання, інструменты (ручныя і электрычныя) і прыстасаванні для пілавання, іх прызначэнне.  
Пілаванне сталярнай нажоўкай упоперак валокнаў: канструкцыя, прыёмы пілавання, прыстасаванні для пілавання.  
Пілаванне лобзікам: канструкцыя, прыёмы пілавання, прыстасаванні для пілавання. Паняцце пра зачыстку вырабу. Якасць выканання пілавання. Агульныя звесткі аб электрыфікаваных інструментах для пілавання, зачыстцы дэталей. Правілы бяспечных паводзін у працэсе пілавання і зачысткі дэталей з драўніны.  
	Пілаванне загатовак з драўніны сталярнай нажоўкай.

 Пілаванне ручным лобзікам.


Зачыстка дэталей.
	засваенне сутнасці тэхналагічнай аперацыі «пілаванне драўніны». «зачыстка дэталей (вырабу)»;
параўнанне відаў пілавання драўніны, вызначэнне іх асаблівасцей
	распазнае віды пілавання (падоўжанае, папярочнае, змешанае, прямалінейнае, крывалінейны), называе іх асаблівасці;
тлумачыць сутнасць паняццяў: «пілаванне», «выпілоўванне»

	
	
	вывучэнне канструкцыі сталярнай ножоўкі і ручнога лобзіка;
падбор інструментаў у залежнасці ад матэрыялу загатоўкі і віду пілавання  
	называе інструменты і прыстасаванні для пілавання, тлумачыць іх прызначэнне; падбірае інструменты ў залежнасці ад віду пілавання; прыводзіць прыклады ручнога электрыфікаванага інструмента для пілавання драўніны;
выбірае сталярную нажоўку для папярочнага пілавання драўніны ў залежнасці ад памераў загатоўкі і віду лесаматэрыялу (піламатэрыялы, ліставыя драўняныя матэрыялы), вызначае велічыню прыпуску, зыходзячы з велічыні разводу зуб’яў палатна нажоўкі;
устанаўлівае пілку ручнога лобзіка ў адпаведнасці з правіламі ўстаноўкі

	
	
	трэніроўка рабочай позы пры пілаванні і хватцы інструмента;
пілаванне загатоўкі папярок валокнаў драўніны па разметцы з улікам прыпуску на апрацоўку
	арганізуе сваё вучэбнае месца;
выконвае пілаванне сталярнай нажоўкой, улічваючы прыпуск на апрацоўку; 
тлумачыць магчымыя дэфекты, якія ўзнікаюць пры пілаванні, выяўляе іх і ліквідуе па магчымасці 

	
	
	пошук неабходнага малюнка для выпілоўвання ў розных крыніцах (літаратуры, сеткі Інтэрнэт або распрацоўка ўласнага малюнка самастойна);
падрыхтоўка матэрыялаў і інструментаў да работы;
параўнанне спосабаў нанясення малюнка на паверхню загатоўкі для выпілоўвання лобзікам;
выпілоўванне ручным лобзікам па вонкавым і ўнутраным контуры разметкі;
зачыстка контураў дэталей пасля выпілоўвання;
уборка свайго вучэбнага месца
	выбірае спосаб пераносу малюнка на загатоўку для выпілоўвання ручным лобзікам;
выконвае выпілоўванне ручным лобзікам па вонкавым контуры і ўнутраным контуры;  ручным лобзікам;
кантралюе якасць выканання тэхналагічнай аперацыі пілавання, выяўляе дэфекты пілавання і ліквідуе іх; 
выконвае правілы бяспечных паводзін, валодае бяспечнымі прыёмамі карыстання інструментамі;
вызначае сумесна з настаўнікам і аднагодкамі крытэрыі планаваных вынікаў і крытэрыі ацэнкі выкананай работы;
дэманструе вынікі сваёй работы, прымае ўдзел у ацэнцы якасці выкананай работы; ацэньвае работу сваіх аднакласнікаў, добразычліва ставіцца да заўваг і прапаноў

	Зборка дэталей з драўніны. Зборка дэталей з драўніны на клеі. Падрыхтоўка паверхні да склейвання, прыёмы склейвання, інструменты і прыстасаванні. 
Зборка дэталей з драўніны на цвіках. Віды цвікоў, правілы іх выбару. Правілы злучэння дэталей пры дапамозе цвікоў. Інструменты, прыстасаванні, прыёмы працы. Якасць выканання зборкі. Правілы бяспечных паводзін пры зборцы дэталей з драўніны. 
	Зборка дэталей з драўніны на клеі, на цвіках
	засваенне сутнасці тэхналагічнай аперацыі «зборка», вызначэнне віду зборкі;
аналіз складаў і прызначэння клеяў, якія ўжываюцца для злучэння дэталей з драўніны
падрыхтоўка паверхні дэталей да склейвання; 
сборка дэталей з драўніны на клеі з наступным замацаваннем шрубцынгі
	тлумачыць сутнасць аперацыі зборкі; прыводзіць прыклады зборачных аперацый;
называе інструменты і прыстасаванні для зборкі дэталей з драўніны, тлумачыць іх прызначэнне;
распазнае віды клеяў для драўніны, выбірае адпаведны клей для работы;
устанаўлівае паслядоўнасць зборкі дэталей на клеі;
арганізуе сваё вучэбнае месца;
выконвае падрыхтоўку паверхні да склейвання, выконвае правілы і прыёмы склейвання дэталей;
прымяняе пры склейванні дэталей прыстасаванні (шрубцынгі); 
выконвае правілы бяспечных паводзін, валодае бяспечнымі прыёмамі работы з клеямі.

	
	
	азнаямленне з відамі цвікоў, іх характарыстыкай, прызначэннем і вобласцю прымянення;
вывучэнне правілаў падбору цвікоў, злучэння цвікамі; рашэнне простых задач на выбар памераў цвікоў у залежнасці ад памераў дэталей, якія злучаюцца;
выбар інструментаў і прыстасаванняў для зборкі на цвіках
	распазнае віды цвікоў, выбірае цвікі ў залежнасці ад памераў і віду лесаматэрыялу;
выконвае разлік параметраў злучэння на цвіках, выбірае цвікі па памерах злучаных дэталей; падбірае інструмент для выканання злучэння на цвіках

	
	
	зборка вырабу злучэннем дэталей з дапамогай цвікоў, праверка якасці зборкі;
уборка свайго вучэбнага месца
	арганізуе сваё вучэбнае месца;
выконвае правілы і прыёмы злучэння дэталей на цвіках, карыстаецца інструментамі для зборкі, выконваючы бяспечныя прыёмы работы;   
кантралюе якасць выканання зборкі;
дэманструе вынікі сваёй работы, прымае ўдзел у ацэнцы якасці выкананай работы; ацэньвае работу сваіх аднакласнікаў, добразычліва ставіцца да заўваг і прапаноў

	Шліфаванне драўніны. 
Шліфаванні вырабаў з драўніны. Інструменты і прыстасаванні для шліфавання. Прыёмы шліфавання пры дапамозе шліфавальнай шкуркі. Якасць выканання шліфавання. Правілы бяспечных паводзін пры шліфаванні вырабаў з драўніны.  
	Шліфаванні вырабаў з драўніны пры дапамозе шліфавальнай шкуркі
	засваенне сутнасці тэхналагічнай аперацыі «шліфаванне»;
выбар відаў шліфавальнай шкуркі, падбор нумару шліфавальнай шкуркі для выканання шліфавальных работ;
супастаўленне яе маркіроўкі з памерамі абразіўных зерняў;
практыкаванні ў шліфаванні паверхні дэталей з драўніны;
вызначэнне крытэрыяў якасці шліфавання;
шліфаванне вырабу з драўніны
	тлумачыць сутнасць працэсу шліфавання, неабходнасць выканання шліфавання дэталей;
прымяняе правілы выбару шліфавальнай шкуркі ў залежнасці ад шурпатасці паверхні; чытае маркіроўку шліфавальнай шкуркі, выбірае шліфавальную шкурку ў залежнасці ад маркіроўкі;
выбірае інструменты (шліфавальная шкурка) і прыстасаванні (шліфавальная калодка) для шліфавання;
выконвае правілы і прыёмы шліфавання, выконвае шліфаванне паверхні вырабу ў адпаведнасці з правіламі шліфавання;
кантралюе якасць выканання шліфавання;
выконвае правілы бяспечных паводзін, валодае бяспечнымі прыёмамі работы пры выкананні шліфавання;
ацэньвае вынік сваёй работы па зададзеных крытэрыях; ацэньвае работу іншых вучняў

	Апрацоўка металаў (8 гадзін)

	Слясарная майстэрня. Прызначэнне слясарнай майстэрні, яе аснашчэнне. Правілы бяспечных паводзін у майстэрні. Арганізацыя вучэбнага месца для ручной апрацоўкі металаў.
Прызначэнне і канструкцыя слясарнага варштата і слясарных ціскоў, правілы карыстання.    
	Вывучэнне канструкцыі слясарнага варштата, слясарных ціскоў, засваенне прыёмаў замацавання загатовак
	параўнанне і супастаўленне абсталявання слясарнай і сталярнай майстэрняў (работа з вучэбным дапаможнікам);
абмеркаванне з іншымі вучнямі правілаў паводзін у слясарнай майстэрні, вывучэнне прапанаваных правілаў паводзін у вучэбным дапаможніку, дапаўненне наяўных; 
арганізацыя свайго вучэбнага месца для сталярных работ; 
вывучэнне канструкцыі слясарных ціскоў, правілаў работы з імі
	адрознівае слясарную і сталярную майстэрні, пералічвае абсталяванне слясарнай майстэрні;
ведае правілы бяспечных паводзін, дэманструе бяспечныя паводзіны ў слясарнай майстэрні;
выконвае правілы арганізацыі вучэбнага месца ў слясарнай майстэрні, суадносіць іх з правіламі арганізацыі вучэбнага месца ў сталярнай майстэрні; 
выконвае правілы размяшчэння інструментаў і прыстасаванняў на слясарным варштаце;
вылучае асноўныя элементы слясарных ціскоў; 
выконвае правілы карыстання слясарнымі ціскамі;
замацоўвае загатоўку ў слясарных цісках;
выконвае бяспечныя прыёмы карыстання інструментамі, абсталяваннем у слясарнай майстэрні;

	Атрыманне і прымяненне металаў. Металаапрацоўчая прамысловасць: атрыманне і прымяненне металаў і сплаваў. Дрот: спосабы атрымання, вобласць прымянення. Прафесіі металаапрацоўчай прамысловасці
	Вывучэнне ўласцівасцей дроту
	засваенне паняццяў «метал», «сплаў», «дрот»;
параўнанне узораў вырабаў з металаў і сплаваў, відаў дроту (работа ў групе);
дэманстрацыя прыкладаў прымянення дроту ў жыцці дэманстрацыя прыкладаў яго паўторнага выкарыстання;
параўнанне спосабаў атрымання дроту: пракаткой, валачэннем, супастаўленне дыяметра дроту са спосабам яго атрымання;
знаёмства з прафесіяй валачыльшчыка
	апісвае значэнне металаў і сплаваў у жыцці і дзейнасці чалавека; выказвае і абгрунтоўвае свой пункт гледжання па пытаннях аховы навакольнага асяроддзя, збору металалому;
праяўляе цікавасць да гісторыі і сучаснага стану металаапрацоўчай прамысловасці сваёй краіны; 
у агульных рысах апісвае працэс атрымання металаў і сплаваў; аперуе паняццямі  «метал», «сплаў», «дрот»;
различает виды металлов природного происхождения;
распазнае чорныя і каляровыя металы па вонкавым выглядзе (па колеры);
параўноўвае віды дроту ў залежнасці ад віду металу або сплаву;
адрознівае спосабы атрымання дроту (валачэннем, прпкаткой);
улічвае ўласцівасці дроту пры яго выбары для выканання вырабаў;
арыентуецца ў прафесіях металаапрацоўчай прамысловасці;

	Графічная і тэхналагічная дакументацыя. Асаблівасці графічных малюнкаў простых вырабаў з дроту. Вызначэнне даўжыні загатоўкі (даўжыня акружнасці) з дроту. Чытанне тэхналагічных карт (вучэбных) на выкананне вырабу з дроту.
Абъекты працы (для выканання індывідуальных работ вучняў): 
драцяныя галаваломкі, чарцілкі, макеты і мадэлі, дэкаратыўныя і сувенірныя вырабы і іншае.
	Чытанне чарцяжоў (эскізаў) на выкананне вырабаў з дроту. 

Чытанне тэхналагічных карт (вучэбных) на выкананне вырабаў з дроту.  

	аналіз графічнай і тэхналагічнай дакументацыі на простыя вырабы з дроту, параўнанне графічных малюнкаў вырабаў з дроту рознай таўшчыні
	распазнае графічныя малюнкі вырабаў з дроту, вызначае  адрозненні ад графічных малюнкаў вырабаў з піламатэрыялаў; 
супастаўляе графічныя малюнкі вырабаў з дроту ў залежнасці ад яе таўшчыні (па тыпах ліній чарцяжа, якія выкарыстоўваюцца пры выкананні графічнага малюнка);
прымяняе спосабы разліку даўжыні загатоўкі з дроту з улікам канфігурацый вырабу (прамалінейныя, ламаныя ўчасткі);
выконвае разліковыя задачы на вызначэнне даўжыні загатоўкі з дроту

	
	
	чытанне графічных малюнкаў (чарцяжоў (эскізаў));
рашэнне матэматычных задач на вызначэнне даўжыні загатоўкі з дроту;
чытанне тэхналагічных карт (вучэбных) на выкананне простых вырабаў з дроту: устанаўленне паслядоўнасці чытання
	чытае чарцёж (эскіз) вырабу з дроту; чытае тэхналагічную карту (вучэбную) на выкананне вырабу з дроту, вызначае паслядоўнасць тэхналагічных аперацый;
карыстаецца чарцёжнымі інструментамі;
выконвае правілы бяспечных паводзін

	Праўка дроту. Праўка дроту, інструменты і прыстасаванні для праўкі. Прыёмы праўкі. Якасць выканання праўкі дроту. Правілы бяспечных паводзін пры праўцы дроту.    
	Праўка загатоўкі з дроту
	засваенне паняцця «праўка»; 
параўнанне спосабаў праўкі дроту ў залежнасці ад яго таўшчыні і матэрыялу, з якога ён выраблена;
падбор інструментаў для праўкі дроту ў залежнасці ад яго таўшчыні і матэрыялу, з якога ён выраблены;
выкананне праўкі дроту рознымі спосабамі;
праверка якасці праўкі дроту;
уборка свайго вучэбнага месца
	прыводзіць прыклады, якія дэманструюць неабходнасць праўкі дроту;
тлумачыць сэнс тэхналагічнай аперацыі  «праўка»; 
распазнае спосабы праўкі дроту ў залежнасці ад яго таўшчыні і матэрыялу, з якога ён выраблены;
выбірае інструмент, які ўжываецца для праўкі дроту; падбірае яго ў залежнасці ад таўшчыні дроту і матэрыялу, з якога ён выраблены;
прымяняе пэўны спосаб праўкі (пры дапамозе пласкагубцаў, правільнай пліты, слясарных ціскоў, аправак) у залежнасці ад матэрыялу загатоўкі, які выкарыстоўваецца;
арганізуе сваё вучэбнае месца; 
карыстаецца інструментамі і прыстасаваннямі; выконвае правілы бяспечных паводзін, бяспечныя прыёмы работы з інструментамі і прыстасаваннямі;
кантралюе якасць выканання праўкі дроту, дэманструе вынікі сваёй работы, прымае ўдзел у ацэнцы якасці выкананай работы; ацэньвае работу сваіх аднакласнікаў, добразычліва ставіцца да заўваг і прапаноў 

	Вымярэнне, разметка і рэзка дроту. Вымярэнне і разметка загатовак з дроту. Інструменты і прыстасаванні для вымярэння і разметкі. Якасць выканання разметкі дроту. Эканомнае выкарыстанне матэрыялаў. 
Прыёмы рэзкі дроту, інструменты і прыстасаванні. Рэзка дроту кусачкамі. Зачыстка зрэзаў (тарцоў) дроту. Якасць выканання разметкі і рэзкі дроту. Правілы бяспечных паводзін пры рэзцы дроту.    
	Вымярэнне і разметка загатовак з дроту. 

Рэзка дроту кусачкамі, зачыстка зрэзаў (тарцоў)
	вызначэнне адметных асаблівасцей вымяральных інструментаў для драўніны і металаў;
вымярэнне даўжыні загатоўкі з дроту, разметка элементаў вырабу па чарцяжы;
параўнанне інструментаў для рэзкі дроту, іх адметныя асаблівасці, параўнанне зрэзаў дроту, атрыманых разразаннем кусачкамі-бакарэзамі і кантавымі кусачкамі;
рэзка дроту ў адпаведнасці з разметкай;
зачыстка тарцоў зрэзу дроту;
праверка якасці выкананай рэзкі;
уборка свайго вучэбнага месца
	валодае навыкамі вымярэння велічынь з дапамогай вымяральных інструментаў, ажыццяўляе арыфметычныя дзеянні з велічынямі;
выкарыстоўвае розныя сродкі вымярэння і разметкі;
выконвае вымярэнне загатоўкі з дроту пры дапамозе слясарнай лінейкі;
пазначае загатоўкі арыхтоўкі з дроту з пр ыпускам на апрацоўку з улікам эканоміі матэрыялу;
эканомна выкарыстоўвае матэрыял;
тлумачыць прызначэнне інструментаў для рэзкі дроту (кусачкі тарцовыя, кусачкі-бакарэзы, пасатыжы), іх адметныя асаблівасці;
арганізуе сваё вучэбнае месца;
выбірае інструменты для рэзкі дроту ў залежнасці ад таўшчыні дроту, віду зрэзу; 
выконвае тэхналагічную аперацыю рэзкі дроту;
кантралюе якасць выканання вымярэння, разметкі і рэзкі дроту;
карыстаецца інструментамі і прыстасаваннямі;
выконвае правілы бяспечных паводзін, бяспечныя прыёмы работы з інструментамі і прыстасаваннямі;
кантралюе якасць выкананай работы, аналізуе работу сваіх аднакласнікаў

	Гібка дроту, зборка дэталей. Інструменты і прыстасаванні для гібкі дроту. Прыёмы гібкі дроту. Якасць выканання гібкі дроту. Правілы бяспечных паводзін пры гібцы дроту.
Зборка дэталей з дроту.   
	Гібка дроту з выкарыстаннем пласкагубцаў, круглагубцаў, аправак. Зборка дэталей з дроту
	засваенне сутнасці тэхналагічнай аперацыі «гібка»; 
параўнанне спосабаў гібкі дроту ў залежнасці ад яго таўшчыні, матэрыялу, з якога ён выраблены, канфігурацыі вырабу;
падбор інструментаў для гібкі дроту;
гібка дроту рознымі спосабамі;
праверка якасці гібкі дроту;
зборка шматдэтальнага вырабу з дроту;
уборка свайго вучэбнага месца
	распазнае спосабы гібкі дроту ў залежнасці ад яго таўшчыні і матэрыялу, з якога ён выраблены; 
выбірае спосаб гібкі дроту ў залежнасці ад яе таўшчыні і матэрыялу, з якога ён выраблены; 
выбірае інструменты для гібкі дроту;
выконвае гібку загатоўкі з дроту ў адпаведнасці з чарцяжом вырабу; 
распазнае віды злучэння дэталей з дроту;
арганізуе сваё вучэбнае месца; 
выконвае зборку шматдэтальнага вырабу з дроту;
кантралюе якасць выканання гібкі і зборкі вырабу з дроту;
карыстаецца інструментамі і прыстасаваннямі;
выконвае правілы бяспечных паводзін, бяспечныя прыёмы работы з інструментамі і прыстасаваннямі;
дэманструе вынікі сваёй работы, прымае ўдзел у ацэнцы якасці выкананай работы; ацэньвае работу сваіх аднакласнікаў, добразычліва ставіцца да заўваг і прапаноў

	Рамонтныя работы ў быце (3 гадзіны)

	Рамонт мэблі. Агульныя звесткі аб відах рамонту мэблі ў быце, раздымных і нераздымных мэблевых злучэннях. Найпрасцейшы рамонт мэблі (стулы, сталы і іншая мэбля): рамонт раздымных злучэнняў (перацяжка шрубавых злучэнняў). Інструменты і прыстасаванні для перацяжкі шрубавых злучэнняў. Якасць выканання перацяжкі. Правілы бяспечных паводзін пры выкананні рамонтных работ.
Прафесіі, звязаныя з рамонтам і рэстаўрацыяй мэблі
	Найпрасцейшы рамонт мэблі (стулы, сталы і іншая мэбля): перацяжка шрубавых злучэнняў.
	аналіз відаў рамонту мэблі; супастаўленне характарыстык дробнага, сярэдняга і буйнога рамонту мэблі;
дэманстрацыя прыкладаў рамонту мэблі;
параўнанне раздымных і нераздымных злучэнняў, вызначэнне іх адметных асаблівасцей;
вызначэнне віду рамонту мэблі ў вучэбным кабінеце (складанне сумесна з аднакласнікамі плана будучых рамонтных работ);
падбор матэрыялаў і інструментаў для правядзення рамонту мэблі ў вучэбным кабінеце;
выкананне найпрасцейшага рамонту мэблі ў класе (перацяжка шрубавых злучэнняў);
уборка свайго вучэбнага месца;
знаёмства з прафесіяй рэстаўратара мэблі
	распазнае прычыны пашкоджання або паломкі мэблі, называе віды рамонту мэблі;
праводзіць калектыўны аналіз прычын паломкі мэблі, складае план рамонту, вызначае паслядоўнасць яе рамонту;
адрознівае раздымныя і нераздымныя мэблевыя злучэнні;
выбірае спосабы найпрасцейшага рамонту шрубавых злучэнняў мэблі;  
выбірае матэрыялы для выканання рамонту мэблі; 
вырабляе перацяжку шрубавых злучэнняў; 
кантралюе якасць выканання найпрасцейшага рамонту мэблі; 
выконвае правілы бяспечных паводзін, прымяняе бяспечныя прыёмы карыстання інструментамі, прыстасаваннямі;
параўноўвае сваю работу з работай рэстаўратара мэблі. 

	Варыятыўны кампанент (7 гадзін) 

	Паняцце пра (від выбранай тэхнічнай творчасці або мастацкай апрацоўкі матэрыялу)*
Гісторыя ўзнікнення і развіцця яго. Сучасныя тэндэнцыі ў спалучэнні з новымі тэхналогіямі.
Прыкладны пералік тэхнічнай творчасці і відаў мастацкай апрацоўкі матэрыялу:
аўтамадэліраванне
авіямадэліраванне 
суднамадэліраванне 
канструяванне 
выпальванне па драўніне 
аплікацыя з саломкі
пляценне з саломкі 
прапільная разьба
контурная разьба
геаметрычная разьба па драўніне
лясная скульптура 
і іншае
	Графічная і тэхналагічная дакументацыя на выкананне вырабу Выкананне чарцяжа плоскай дэталі. Чытанне чарцяжа (эскіза) вырабы

	азнаямленне з паняццем (выбранай тэхнічнай творчасці або віду апрацоўкі мастацкага матэрыялу);
азнаямленне з правіламі паводзін пры выкананні работ
	Вучань:
ведае і выконвае правілы паводзін пры выкананні работ (выбранай тэхнічнай творчасці або віду апрацоўкі мастацкага матэрыялу); абгрунтоўвае неабходнасць захавання правілаў бяспечных паводзін

	
	
	падбор абсталявання, інструментаў, прыстасаванняў (для выбранай тэхнічнай творчасці або віду апрацоўкі мастацкага матэрыялу) 
	выбірае пэўныя інструменты, абсталяванне, прыстасаванні (для выбранай тэхнічнай творчасці або віду апрацоўкі мастацкага матэрыялу), адрознівае прылады і прыстасаванні, неабходныя для гэтага віду дзейнасці

	
	
	арганізацыя свайго вучэбнага месца для выканання работ
	арганізоўвае сваё вучэбне месца, размяшчае інструменты ў адпаведнасці з правіламі арганізацыі вучэбнага месца

	
	
	падбор спосабу прадстаўлення, выкананне чарцяжа (эскіза) вырабу (для выбранай тэхнічнай творчасці або віду апрацоўкі мастацкага матэрыялу)
	распазнае графічныя малюнкі; робіць выснову пра неабходнасць выканання чарцяжа (эскіза) будучага вырабу перад яго выкананнем;
выконвае чарцёж (эскіз) простага вырабу (у адпаведнасці з выбранай тэхнічнай творчасцю або відам апрацоўкі мастацкага матэрыялу)

	
	
	знаёмства з прафесіямі работнікаў (у адпаведнасці з выбранай тэхнічнай творчасцю або відам апрацоўкі мастацкага матэрыялу)
	арыентуецца ў прафесіях работнікаў (у адпаведнасці з выбранай тэхнічнай творчасцю або відам апрацоўкі мастацкага матэрыялу)

	Тэхналагічная дакументацыя* Паняцце пра тэхналагічны працэс выканання вырабаў (у адпаведнасці з выбранай тэхнічнай творчасцю або відам апрацоўкі мастацкага матэрыялу), этапы тэхналагічнага працэсу і яго элементы. Тэхналагічная дакументацыя, якая выкарыстоўваецца ў вучэбных мэтах: тэхналагічная карта (вучэбная).
	Чытанне тэхналагічных карт (вучэбных) на выкананне простых вырабаў (у адпаведнасці з выбранай тэхнічнай творчасцю або відам апрацоўкі мастацкага матэрыялу).
	работа з тэхналагічнай картай на выкананне вырабаў (у адпаведнасці з выбранай тэхнічнай творчасцю або відам апрацоўкі мастацкага матэрыялу);
аналіз тэхналагічнай дакументацыі на выкананне вырабу
	аргументуе неабходнасць распрацоўкі тэхналагічнай дакументацыі для выканання вырабаў (у адпаведнасці з выбранай тэхнічнай творчасцю або відам апрацоўкі мастацкага матэрыялу);
чытае тэхналагічную карту на выкананне простых вырабаў (у адпаведнасці з выбранай тэхнічнай творчасцю або відам апрацоўкі мастацкага матэрыялу); вызначае паслядоўнасць выканання вырабы, кіруючыся гатовай тэхналагічнай картай (вучэбнай)

	
	
	планаванне будучую практычную дзейнасць у адпаведнасці з пастаўленымі задачамі, асаблівасцямі выкананага задання, тэхналагічнай дакументацыяй
	сумесна з аднакласнікамі абмяркоўвае будучы выраб, уносіць карэкціроўкі ў тэхналагічную карту (пры неабходнасці)

	Вымярэнне і разметка*
Якасць выканання разметкі (у адпаведнасці з выбранай тэхнічнай творчасцю або відам апрацоўкі мастацкага матэрыялу). Эканомнае выкарыстанне матэрыялаў.
	Разметка загатовак з выкарыстаннем лінейкі, сталярнага вугольніка, шаблону (трафарэту) і іншае
	выбар відаў разметкі: па чарцяжы, па шаблоне (трафарэце і іншае) (у адпаведнасці з выбранай тэхнічнай творчасцю або відам апрацоўкі мастацкага матэрыялу)
	выказвае сваё меркаванне аб неабходнасці дакладнага вымярэння загатовак і правільнай разметкі;
выбірае адпаведны від разметкі ў залежнасці ад вырабаў, які выконваецца (у адпаведнасці з выбранай тэхнічнай творчасцю або відам апрацоўкі мастацкага матэрыялу)

	
	
	разметка загатоўкі будучага вырабу па чарцяжы; па шаблоне з выкарыстаннем разметкавых інструментаў
	выконвае разметку загатоўкі па чарцяжы па шаблоне (трафарэце і іншае) з улікам эканоміі матэрыялаў і прыпуску на апрацоўку (у адпаведнасці з выбранай тэхнічнай творчасцю або відам апрацоўкі мастацкага матэрыялу);  
правярае якасць выканання разметкі, выяўляе дэфекты разметкі, называе магчымыя прычыны іх узнікнення і меры ліквідацыі;
выконвае правілы бяспечных паводзін пры выкананні разметкі, валодае бяспечнымі прыёмамі карыстання разметкавымі інструментамі

	[bookmark: _Hlk232066436]Тэхналогія выканання вырабу ў выбраным відзе тэхнічнай творчасці або відзе мастацкай апрацоўкі матэрыялу*
Аўтамадэліраванне
Авіямадэліраванне 
Суднамадэліраванне 
Канструяванне 
Выпальванне па драўніне 
Аплікацыя з саломкі
Пляценне з саломкі 
Прапільная разьба
Контурная разьба
Геаметрычная разьба па драўніне
Лясная скульптура

	Выканання вырабу (выбранай тэхнічнай творчасці або мастацкай апрацоўкі матэрыялу).


	засваенне сутнасці тэхналагічных аперацый (у адпаведнасці з выбранай тэхнічнай творчасцю або відам апрацоўкі мастацкага матэрыялу);
параўнанне відаў аперацый
	распазнае віды тэхналагічных аперацый (у адпаведнасці з выбранай тэхнічнай творчасцю або відам апрацоўкі мастацкага матэрыялу), называе іх асаблівасці;
тлумачыць сутнасць паняццяў (у адпаведнасці з выбранай тэхнічнай творчасцю або відам апрацоўкі мастацкага матэрыялу)  

	
	
	вывучэнне прылад, прыстасаванняў і інструментаў (у адпаведнасці з выбранай тэхнічнай творчасцю або відам апрацоўкі мастацкага матэрыялу);
падбор прылад, прыстасаванняў і інструментаў у залежнасці ад матэрыялу загатоўкі (у адпаведнасці з выбранай тэхнічнай творчасцю або відам апрацоўкі мастацкага матэрыялу) 
выкананне вырабу (у адпаведнасці з выбранай тэхнічнай творчасцю або відам апрацоўкі мастацкага матэрыялу)
уборка свайго вучэбнага месца
	называе інструменты і прыстасаванні (у адпаведнасці з выбранай тэхнічнай творчасцю або відам апрацоўкі мастацкага матэрыялу), тлумачыць іх прызначэнне; падбірае інструменты ў залежнасці ад (выбранай тэхнічнай творчасці або відам апрацоўкі мастацкага матэрыялу);
арганізуе сваё вучэбнае месца;
выконвае тэхналагічныя аперацыі (у адпаведнасці з выбранай тэхнічнай творчасцю або відам апрацоўкі мастацкага матэрыялу);
кантралюе якасць выканання тэхналагічнай аперацыі (у адпаведнасці з выбранай тэхнічнай творчасцю або відам апрацоўкі мастацкага матэрыялу);
выконвае правілы бяспечных паводзін, валодае бяспечнымі прыёмамі карыстання інструментамі;
вызначае сумесна з настаўнікам і аднагодкамі крытэрыі планаваных вынікаў і крытэрыі ацэнкі выкананай работы;
прымае ўдзел у ацэнцы якасці выкананай работы; ацэньвае работу сваіх аднакласнікаў, добразычліва ставіцца да заўваг і прапаноў 
наводзіць парадак на вучэбным месцы


____________
*тэмы раздзела «Варыятыўны кампанент», якія з’яўляюцца ўніверсальнымі для любога выбранага віду тэхнічнай творчасці або віду апрацоўкі мастацкага матэрыялу, дадзены прыкладна. Педагагічны работнік можа ўносіць змены ў залежнасці ад выбранага ім віду тэхнічнай творчасці або апрацоўкі мастацкага матэрыялу.

